
	         GİRİŞ
              Bu təlimat “Azərbaycan Dövlət Dəniz Akademiyası”  PHŞ-nin Keyfiyyəti idarəetmə sisteminin sənədidir və İSO 9001:2015 Beynəxalq Standartının 8.5-ci bəndinin ADDA-ƏP-002 “Tədris prosesinin təmin edilməsi və həyata keçirilməsi” prosedurunun inkişaf  etdirilməsi üçün işlənib hazırlanmışdır.

	
	


1. TƏTBİQ SAHƏSİ

1.1. Təlimat Akademiyanın tədris-qeydiyyat şöbəsi, fakültə dekanları ,kafedra müdirləri ,kafedraların professor - müəllim heyəti, əyani və təkrar ali təhsil alan tələbələr habelə, keçirilən mühazirə dərslərinin  keyfiyyətinin təmin edilməsində iştirak edən Akademiyanın əməkdaşları üçün nəzərdə tutulmuşdur.
1.2. Bu təlimat mühazirə dərslərinin keçilməsinin keyfiyyətinin artırılması sisteminin məqsədlərini, vəzifələrini, strukturunu və tərkibini, mühazirələrə nəzarət növlərini və mühazirələrin keyfiyyət göstəricilərini, onun quruluşunun, hazırlanmasının və həyata keçirilməsinin metodiki xüsusiyyətlərini müəyyən edir, sənədlərin forma və tərkiblərini təyin edir.
1.3. Bu sənədləşdirilmiş prosedurda tətbiq olunan bütün terminlər İSO 9001:2015 "Keyfiyyət İdarəetmə Sistemi" beynəlxalq standartlarına  uyğundur.
1.4. Ümumi müddəalar və lüğət.
Bu sənəddə aşağıdakı anlayış və qısaltmalardan  istifadə edilmişdir:
MD – mühazirə dərsləri,
TTV – tədris texniki vasitələri,
Sİ – sərbəst iş,
         KİS – Keyfiyyəti idarəetmə sistemi,
“ADDA” PHŞ – “Azərbaycan Dövlət Dəniz Akademiyası” Publik Hüquqi Şəxsi, Akademiya
“AXDG” QSC – "Azərbaycan Xəzər Dəniz Gəmiçiliyi" Qapalı Səhmdar Cəmiyyəti
RKN – rəhbərliyin keyfiyyət üzrə nümayəndəsi.
1.5. Bu sənəddə aşağıdakı normativ istinadlardan istifadə olunur:
İSO 9000:2015 BS	“Keyfiyyət İdarəetmə Sistemi. Ümumi müddəalar və lüğət”.
İSO 9001:2015 BS	“Keyfiyyət İdarəetmə Sistemləri.  Tələblər”
ADDA-KP- 006	“Resursların İdarə edilməsi”
ADDA-KP- 013	“Uyğun Olmayan Xidmətlərin İdarəedilməsi”
ADDA-ƏP- 002	“Tədris prosesinin təmin edilməsi və həyata keçirilməsi”

2. MƏSULİYYƏT
2.1. Akademiyanın rektoru bu təlimatı və onun düzəlişlərini təsdiq edir, həmçinin bu sənədin tələblərinin icra edilməsi üçün zəruri olan resursları ayırır.
2.2. Akademiyanın tədris işləri üzrə prorektoru, işlərin bu təlimata uyğun olaraq təşkil edilməsinə görə məsuliyyət daşıyır.
2.3. Prosesdə iştirak edən fakültə dekanları və kafedra müdirləri bu KİS sənədində nəzərdə tutulmuş tələblərin yerinə yetirilməsinə görə məsuliyyət daşıyırlar.
2.4. Bu təlimatın tələblərinin yerinə yetirilməsinə nəzarəti KİS-nin illik planına əsasən daxili audit həyata keçirir.

3. DAXİL OLAN MƏLUMATLAR

3.1. Dərs növlərindən biri olan mühazirə, təlim-tərbiyə prosesində aparıcı yer tutur. Mühazirə, tələbələrin ali peşəkar təhsil üzrə Dövlət Standartlarında müəyyən olunmuş bilikləri əldə etmələrinin təşkilati əsasını müəyyən edir.
3.2. Mühazirə müxtəlif tədris - tərbiyə funksiyalarını həyata keçirməlidir:
· təhsilə marağın artırılmasını, yeni biliklərin əldə edilməsinə cəhdi  təmin etməlidir;
· dənizçilik işinin əsasları üzrə biliklər sistemini, yaradacı, müstəqil işə maraq formalaşdırmalıdır;
· mühazirə materialının təcrübə ilə əlaqəsini, müxtəlif fənnlərin qarşılıqlı əlaqəsini müəyyən etməlidir;
· şəxsin mədəniyyət səviyyəsini və intellektual keyfiyyətlərini artırmalı, elmin, texnikanın və mədəniyyətin nailiyyətləri ilə tanış etməli, dünya görüşünü artırmalıdır;
· tədrisin qabaqcıl forma və metodlarının tətbiq edilməsi, TTV-lərdən səmərəli istifadə edilməsi, audütoriya ilə sıx ünsiyyətin qurulması  sayəsində tələbələrin idrak fəaliyyətinin aktvləşdirilməsini təmin etməlidir;
· mühazirə oxuyan şəxs mühazirələrə müntəzəm qaydada hazırlaşmalı, tələbənin müstəqil işini planlaşdırmalı, vaxt ehtiyatlarına riayət etməli, mühazirələrin oxunması zamanı müsbət psixoloji ab-hava yaratmalıdır.
3.3. MD-nin keçirilməsi zamanı tədrisin bütün didaktik formalarından istifadə olunur: əvvəla mühazirənin məzmunu ilə bağlı (nəzəriyyə ilə təcrübənin əlaqəsi), digər tərəfdən ifadə olunma forması ilə bağlı (əyanilik, mümkünlük, fəallıq) və həmçinin  dəsrslərin təşkilinin bütün sistemi ilə bağlı (ardıcıllıq və sistematiklik,  biliklərin möhkəmliyi, fərdi yanaşma və s.)
3.4. MD-lər ixtisas üzrə tədris planına, fənnin iş proqramına və mühazirənin metodiki işlənməsinə uyğun olaraq həyata keçirilməlidir.
3.5. Tələbələr bütün MD-lərdə iştirak etməlidirlər.
3.6. MD-lər Akademiyanın tədris işləri üzrə prorektoru tərəfindən təsdiq olunmuş dərs cədvəlinə əsasən aparılmalıdır.
3.7. Bir MD-nin davamiyyət müddəti - fasiləsiz olaraq 80 dəqiqə təşkil edir.  Bütün fənnlər üzrə mühazirələr bir qayda olaraq, tədris dərslərinin əvvəlində aparılmalı və onların davamiyyət müddəti gün ərzində 160 dəqiqədən artıq  olmamalıdır.
3.8. Pandemiya və yaxud xüsusi fors-major hallarında tədris prosesi distant formasında, yəni müəyyən məsafədən aparılır. Bu halda, tələbə və müəllim arasında əlaqə telekommunikasiya və kompyuter şəbəkələri vasitəsilə operativ, müntəzəm dialoq, əks əlaqə əsasında, uzaq məsafədən həyata keçirilir. Distant təhsildə informasiyalar tələbələrə elektron materiallar, elektron dərslik, audio-video disklər və s. formalarda təqdim edilir. Distant təhsildə tədris metodik kompleksdən, kompyuter, audio-video maqnitofon, multimedia texnikası və s. kimi təlim vasitələrindən istifadə olunur. Distant təhsildə MD-nin davamiyyət müddəti - fasiləsiz olaraq 60 dəqiqə təşkil edir. Distant təhsildə də, adi hallarda olduğu kimi, mühazirələr bir qayda olaraq, tədris dərslərinin əvvəlində aparılmalı və onların davamiyyət müddəti gün ərzində 120 dəqiqədən artıq  olmamalıdır.
3.9. Rəhbərliyin, müəllimin və ya təlim - tərbiyə personalının təqsiri nəticəsində və ya Rektorla razılaşdırmadan mühazirələrin kəsilməsi, başqa vaxta keçirilməsi, vaxtlı vaxtında başlamaması və qurtarmaması halları, bunun üçün müəyyən edilmiş qaydada məsuliyyət daşıyan şəxslər tərəfindən əmək intizamının ciddi pozuntusu hesab edilməlidir.

4. MÜHAZİRƏ DƏRSLƏRİNİN APARILMASININ KEYFİYYƏTİNİN 
YAXŞILAŞDIRILMASI METODLARI.

4.1.  Akademiyada mühazirə dərslərinin aparılmasının keyfiyyətinin yaxşılaşdırılması 
 metodları aşağıda qeyd olunan əsas vəzifələrin həllinə yönəlmişdir:
· mühazirələrin oxunmasına yüksək metodoloji və metodiki hazırlığa habelə, tədris materialını yüksək səviyyədə şifahi ifadə etmək mədəniyyətinə malik olan ixtisaslı və təcrübəli elmi - pedaqoji işçilərin (professorların, dosentlərin, baş müəllimlərin) cəlb olunması. Assitentlər və müəllimlərin mühazirə oxumalarına icazə verilmir.  Xüsusi fənnlər üzrə və ixtisasın əsas fənnlərinin ayrı - ayrı problemləri üzrə mühazirələrin oxunması üçün “AXDG” QSC sisteminin müəssisələrinin aparıcı mütəxəssisləri dəvət olunmalıdır.  İlk dəfə mühazirə dərsləri aparmağa buraxılmış müəllimlər, mütləq müvafiq kafedranın müdirinin iştirakı ilə sınaq mühazirələri oxumalıdırlar;
· Akademiyada müəyyən edilmiş qaydada müəllimlərin müsabiqə seçimlərinin və təkrar seçkilərinin keçirilməsi;
· MD-də tələbələrin yüksək peşəkar, siyasi - fikir, mənəvi - estetik, əmək hazırlığı səviyyəsinin formalaşdırılması;
· Mühazirənin dərslərinin digər növləri ilə, xüsusilə də tələbələrin müstəqil işləri ilə səmərəli qarşılıqlı əlaqələrinin təmin edilməsi;
· Mühazirə oxunmasının metodik səviyyəsinin artırılması (metodiki yekunluq, tamlıq, məntiqi düzlüş və mühazirələrin oxunması texnikası);
· TTV-lərdən səmərəli istifadə edilməsi, MD-də  tədris materialının ifadə olunmasında problem metodunun tətbiq edilməsi.
4.2. Mühazirə dərsinə vaxtlı-vaxtında və keyfiyyətlə hazırlaşmaq üçün aşağıdakılar zəruridir:
· əsas proqramına uyğun olaraq fənnin tədris - metodiki kompleksinə və tələbələrin semestr üzrə dərs planlarına malik olmaq;
· mühazirə audütoriyalarını TTV kompleksləri ilə təchiz etmək;
· mühazirələrə hazırlaşmaq üçün şərait yaratmaq (müəllim və tələbələr üçün oxu zalı, tələbələr üçün  - kifayət qədər saya malik olan dərs otaqları və yataqxanalar);
· tələbələri elektron kitab və tədrisedici kompüter proqramları formasında tədris və metodiki ədəbiyyatlarla təmin etmək.

Mühazirələrin oxunmasının yüksək keyfiyyətinə yalnız aşağıdakı göstəricilər qrupuna daxil olan tədrisetmənin keyfiyyət xüsusiyyətlərinin tam məcmusunun yerinə yetirilməsi ilə nail olmaq mümkündür:

Təşkilati səviyyə
	Mühazirənin məzmununun təsdiq olunmuş proqrama uyğunluğu; fənnin model kursuna uyğun olaraq mühazirə təminatının olması; dərslərin vaxtında  başlaması və qurtarması; zəruri sayda dərs vəsaitlərinin olması; audütoriyanın  dərslərin keçirilməsinə uyğunluğu.

 Nəzrəyiyyənin təcrübə ilə əlaqəsi
Müzakirə olunan məsələnin vəziyyəti və inkişaf perspektivinin, bu sahədə elmi ixtiraların və müasir nailiyyətlərin mühazirədə əks olunması; təcrübədə olan    məsələlərin və eksperimental məlumatların nəzəri cəhətdən başa düşülməsi;
faktiki materialların dəqiqliyi,  fiziki anlamın ciddi sübutiliyi və açıqlanması, problemli və müzakirə olunan məsələlərin işıqlandırılması.

 Mühazirə materialının məzmununun və həcminin anlaşıqlığı
	Tədris materialının audütorriyanın elmi səviyyəsinə uyğunluğu; tədris materiallarının optimal həcminin müəyyən edilməsi, tələbələrin müstəqil işlərinin tələbələr üçün ayrılmış vaxt çərçivəsi ilə uzlaşdırılması.

Ötürülən informasiyanın qəbul edilmə qabiliyyəti
Məlumdan məçhula, sadədən mürəkkəbə keçid; ifadə  etmə üslubunun ədəbi dil normalarına uyğunluğu; qısalıq və aydınlıq; ifadə olunma tempinin komspektləşdirmə imkanlarına uyğunluğu.

Tədrisin əyaniliyi
TTV-lərdən səmərəli istifadə olunması; müxtəlif növlü əyani vəsaitlərdən səmərəli istifadə olunması;

Tələbələrin qavraması və aktivliyi
Öyrənilən məsələnin mahiyyətinin açıqlanması;  problemli vəziyyətlərin yaradılması; tədris vəsaitləri ilə təmin olunma.

Biliklərin möhkəmliyi
Diqqətin əsas məsələyə yönəldilməsi; qənaətlərin xüsusi olaraq vurğulanması, onların müxtəlif formalarda təkrarlanması; misal və analogiyaların gətirilməsi; biliklərin yoxlanması.

5. MD-NİN KEYFİYYƏTİNİN YOXLANMASI.

5.1. MD-nin keyfiyyətinin yoxlanması müxtəlif səviyyələrdə həyata keçirilir. MD-nin keyfiyyətinin yoxlanmasının aşağıda qeyd olunan növləri müəyyən olunur:
· mühazirə deyən şəxsin özünün yoxlaması;
· kafedra müdiri tərəfindən həyata keçirilən kafedra yoxlaması;
· dekan tərəfindən həyata keçirilən fakültə yoxlaması.
5.2. MD-nin keyfiyyətinin yoxlanmasını həyata keçirən şəxs ADDA-F-036   "Müəllim tərəfindən açıq dərsin keçirilməsi barədə Hesabat" formasını doldurmalıdır.
5.3. Yoxlamaların nəticələrinə əsasən MD-nin həyata keçirilməsi keyfiyyətinin müəyyən olunmuş göstəricilərindən mənfi kənara çıxmaların dərəcəsi təhlil edilir, belə kənaraçıxmaların səbəbləri aydınlaşdırılır və meydana gəlmiş kənaraçıxmaların aradan qaldırılması üçün müvafiq tədbirlər işlənib hazırlanır.
5.4. Mühazirə tədrisinin  keyfiyyətinin artırılmasına istiqamətlənmiş tədbirlərin sırasına aşağıdakılar aiddir:
· fənn üzrə tədris - metodik kompleksin təkmilləşdirilməsi (iş proqramlarına dəyişikliklərin edilməsi, mühazirə tədrisinin metodiki səviyyəsinin artırılması, ədəbiyyat siyahısının dəqiqləşdirilməsi);
· mühazirələrdə tələbələrin yaradıcı fəallığının və dərketmə fəaliyyətinin artırılması məqsədi ilə tədris metodlarının və fəal formalarının tətbiqi (isteihsalat vəziyyətlərinin təhlili, müzakirə olunan məsələlər və s.);
· mühazirə auditoriyaların TTV  təchizatının yaxşılaşdırılması;
· mühazirə oxuyan şəxsin pedoqoji bacarıqlarının artırılması (digər müəllimlərin dərslərində iştirak etmə, müəllimlərin ixtisaslarının artırılması fakültələrində təhsil və s.);
· tələbələr ilə fərdi işin gücləndirilməsi (mühazirə oxuyan şəxs ilə tələbə arasında qarşılıqlı əlaqələrin yaxşılaşdırılması,  fərdi və qrup məsləhətləşmlərinin keçirilməsi, tələbələrin müstəqil hazırlaşmasında onlara köməklik göstərilməsi və s.);
· yoxlama tədbirlərinin həyata keçirilməsi (seçim üzrə sorğu, mühazirə kursunun başa çatmış hissələri üzrə kollokviumların keçirilməsi, mühazirə konspektləri ilə seçim üzrə tanışlıq,  tələbələr tərəfindən laboratoriya işlərinin təhvil verilməsi zamanı onlarla sorğu keçirilməsi, təcrübi və seminar dərslərinin keçirilməsi);
· tədris və metodiki ədəbiyyatın əlyazmalarının nəşri

6. MÜHAZİRƏLƏRİN QURULUŞUNUN, ONLARIN HAZIRLANMASI VƏ 
           APARILMASININ METODİKİ XÜSUSİYYƏTLƏRİ.

6.1. Bir qayda olaraq ayrıca mühazirə üç hissədən ibarətdir: giriş, məzmunun hissənin ifadə olunması və yekun. Müəyyən tədris fənni üzrə mühazirələr növünə görə növbəti qeyd olunanlara bölünür: giriş mühazirəsi; məzmunu ifadə edən mühazirə; yekun mühazirə.

           Giriş mühazirəsi tədris fənninin bütün proqramının məzmunu barədə və onun digər fənnlər ilə qarşılıqlı əlaqəsi barədə təsəvvür yaratmalıdır.  Giriş mühazirəsinin metodiki həlli,  tələbələrdə həmin fənnin yaradıcı şəkildə mənimsənilməsinə səbəb olan fənnə qarşı marağın artmasına, tələbələrdə fənn üzrə tam təsəvvürün yaranmasına xidmət etməlidir.

          Yekun mühazirədə, tələbələrin sonrakı tədrislərində və  gələcək peşəkar fəaliyyətində əldə edəcəyi  biliklərin təcrübi əhəmiyyətinə diqqətin cəlb edilməsi ilə,  tədris materialının tam formada qavranması və daha dərindən başa düşülməsi, kursun əsas məsələlərinin əsaslı şəkildə mənimsənilməsi məqsədi ilə həmin fənn üzrə öyrənilmiş bütün tədris materialının xülasəsi verilir.
6.2. Növbəti sadalanan xüsusiyyətlər hər bir mühazirəyə xas olmalıdır : tematik tamamlanma, tamlıq və məntiqi ardıcıllıq.  Buna mühazirələrin iki hissəyə, giriş və yekun hissələrə bölünməsi ilə nail olmaq olar.
           Mühazirənin giriş hissəsi tələbəni məntiqi və psixoloji cəhətdən əsas tədris materialını qavramasına hazırlamalıdır.
           Mühazirənin yekun hissəsində mühazirənin xülasəsini qısa şəkildə ifadə etmək,  mühazirə müddətində işıqlandırılmamış məsələlərin müstəqil şəkildə işlənməsi 
           barədə tapşırıq vermək, müvafiq material üzrə TMİ-nin təşkili  barəsində tövsiyələr vermək vacibdir.
6.3. Hər bir mühazirənin metodiki quruluşu və məzmunu, onun digər növdən olan tədris dərslərinə münasibətdə aparıcı rolunun təcəssüm etdirməli, mühazirələr, laboratoriya, təcrübi dərslər və TMİ arasında qarşılıqlı əlaqələri müəyyən etdirməlidir.
6.4. Tələbələrin tədris prosesində (istehslat təcrübəsi zamanı, dövlət imtahanına hazırlaşarkən) xülasə mühazirələri tətbiq edilməlidir.
6.5. İstehsalat təcrübəsi zamanı keçirilən xülasə mühazirələri, gələcək mütəxəssislərin  nəzəri biliklərinin  və təcrübi bacarıqlarının lazımi qarşılıqlı əlaqəsinin və ardıcıllığının təmin edilməsinə yönəlməlidir.
6.6. Mühazirə oxuyan şəxs, kurs üzrə keyfiyyətli mühazirəyə hazırlaşmaq məqsədi ilə nümayiş avadanlıqlarına eləcə də,  standartların tələblərinə əsasən hazırlanmış plakatlara, əyani vəsaitlərə, mühazirə zamanı tələbələrə paylanmaq üçün kifayət qədər sayda təsviri materiala (sxemlər, şəkillər, qrafiklər və s) malik olmalıdır.
6.7. Mühazirə oxuyan şəxs, mühazirəyə hazırlaşarkən tələbələrin nələr haqqında sadəcə təsəvvürə malik olmalı olduqlarını, nələri isə dərindən bilməli olduqlarını dəqiqləşdirməlidir. Didaktik prinsiplər mütləq nəzərə alınmalıdır.  Mühazirədə təqdim olunan bütün məlumatlar elmi cəhətdən əsaslı olmalıdır.  Elmi köklü, təməl məsələləri mühazirənin əsas məzmununu təşkil etməlidir, elmi nailiyyətlərin konkret şəkildə tətbiqi isə yalnız misal kimi, əsas materialın təsviri kimi göstərilməlidir.
        Bundan başqa, mühazirə oxuyan şəxs mühazirəyə hazırlaşarkən həmin elm sahəsinin son nailiyyətləri əsasında tədris materialını əks etdirən  zəruri məlumatları və misalları seçməlidir; tədris materialının ifadə olunma metodunu seçməlidir ; istinad materialı (konspekt, mühazirə mətni) hazırlamalıdır;
6.8.   Tədris materialının ifadə olunma metodunun seçilməsi.
6.8.1. Tədris materialının ifadə olunması (çatdırılması) metodu seçilərkən materialın müvafiq çatdırılma forması üzrə tədrisin anlaşıqlıq prinsipi tətbiq edilməlidir.
6.8.2. Tədris materialının düşünmə məntiqini nəzərə alan aşağıdakı ifadə olunma üsulları da mümkündür:
· pilləli və ya konsentrik,
· induktiv və ya deinduktiv,
· interaktiv,
· tarixi və ya məntiqi.
Üsulların birləşməsindən də istifadə oluna bilər.
6.8.3. Pilləli metod tədris materialının məntiqi cəhətdən birləşmiş hissələrə bölünməsini nəzərdə tutur.  Konsentrik metoda əsasən ən birinci məsələnin əsas məzmunu ifadə olunur, daha sonra isə onun təfərruatları açıqlanır. Öyrənilən məsələnin xüsusiyyətindən asılı olaraq ya birinci üsul, ya ikinci üsul yada ki, onların birləşməsindən istifadə olunur.
6.8.4. İnduktiv və ya deduktiv üsul, tələbələrə nələrin məlum olmasından asılı olaraq tətbiq olunur:  ümumiləşdirilməli və ümumi qanunauyğunluğa salınmalı olan təfsilatlar və ya əsasında konkret şəxsi qənaətlər əldə edilməli olan ümumi prinsiplər.
6.8.5. İnteraktiv təlim idraki və kommunikativ fəaliyyətin elə bir formasıdır ki, tədris olunan mövzunun mənimsənilməsinə proses iştirakçılarının hər biri öz töhfəsini verir. Bu prosesdə yalnız müəllimlə tələbələr deyil, həm də tələbələr öz aralarında söhbət və dialoq rejimində fəaliyyət göstərirlər. İnteraktiv metodlar biliklərin tələbələrə hazır şəkildə verilməsini deyil, bu bilikləri daha çox onların özlərinin birlikdə axtarıb tapmalarına yardımı nəzərdə tutduğundan təlim prosesində müəllim təşkiledici, əlaqələndirici, istiqamətverici və məsləhətverici, tələbələr isə təcrübəçi, tədqiqatçı və yaradıcı subyektlər kimi fəaliyyət göstərirlər. 
6.8.6. Ayrı - ayrı hallarda tədris materialı, onun tarixi və məntiqi inkişafına uyğun şəkildə təqdim olunmalıdır. Həmçinin, misal üçün hansısa sistemin qurulmasınn məntiqi cəhətdən əsaslandırılmasında istifadə olunan məntiqi üsuldan da istifadə etmək mümkündür.
6.8.7. Mühazirə oxuyan şəxs, müvafiq materialdan və ya tələbələrin bilik səviyyəsindən asılı olaraq bu və ya digər üsuldan və ya onların birləşməsindən məharətlə istifadə etməyi bacarmalıdır.
6.9. İstinad materialları dedikdə, mühazirə oxuyan şəxsə fikrin, sübutların  məzmununu itirməməyə, müəyyən edilmişlərin və qənaətlərin ciddi ifadə formasının verilməsinə kömək edən yazılar başa düşülür.  Yazılar həm konspekt həm də tam mühazirə mətni formasında ola bilər.
Konspektdə mühazirənin planı, onun əsas müddəaları, misallar, düsturlar, qənaətlər və təriflər əks etdirilməlidir. Konspektdə çox söz olmamlı, baxılan müddəaların ciddi şəkildə bölünməsi olmalıdır.
6.10. Mühazirə dərslərinə hazırlaşarkən və onların keçirilməsinə müvafiq sahədə  ixtisaslı tədris - köməkçi personal cəlb olunmalıdır. Mühazirə müddətində mühazirəni oxuyan şəxsdə KİS-in ADDA-TL-001 “Kursun təlim planı və proqramının işlənib hazırlanması” sənədinin ADDA-F-024-də göstərilmiş tədris -planı olmalıdır.
6.11. Tələbələrin mühazirədə işlərinin təşkili.
6.11.1. Qrup nümayəndəsi, mühazirələrin başlanmasına qədər dərs otağında flomasterlərin olmasını, sinifdəki lövhələrin təmizliyini habelə, "Qrupun tədris işlərinin və dərsə davamiyyətinin qeydiyyatı Jurnalı"nın dərslərə hazır olmasını təmin etməli olan növbətçiləri təyin etməlidir.
6.11.2. Dekanlıq tələbələrin dərsə gecikməsi hallarının aradan qaldırılmasına nail olmalı və onların dərsə normal davamiyyətini təmin etməlidir.
6.11.3. Tələbələrin mühazirədəki işlərinə çatdırılan materialın dinlənməsi, başa düşülməsi, dərk edilməsi habelə, tələbə tərəfindən alınmış məlumatın qısa yazılı şəklində ifadə edilməsi daxildir (mühazirə konspekti verilmədiyi halda). Mühazirə konspekti tələbəyə verildikdə, tələbə ona aydın olmayan məqamların qeydiyyatını aparır və dərsin sonunda suallalra müəllimə müraciət edir.  Bu işin daha da səmərəli olması üçün mühazirənin oxunması texnikası üzrə aşağıda qeyd olunan texnikalara riayət olunmalıdır:
· mühazirələr oxunarkən onlar kifayət qədər yüksək səslə oxunmalıdır ki, həmin
· mühazirənin mətnini hər kəs eşidə bilsin və eyni zamanda kifayət qədər sakit oxunmalıdır ki, həmin  mühazirədə iştirak edən tələbələr verilən informasiyaya qulaq asa, onu qavraya və onun mətnini konspektləşdirə bilsinlər. Aşağı kurslar üçün mühazirənin oxunmasının tövsiyə olunan tempi dəqiqədə 50-60 söz, yuxarı kurslar üçün isə dəqiqədə 60-80 söz təşkil edir;
· mühazirə oxuyan şəxsin nitqi emosional olmalı və üslubu ədəbi dilin normalarına uyğun olmalıdır. Nitqin səliqəsizliyinə və mühazirənin gəlmə sözlərlə və jarqonlarla doldurulmasına yol verilmir.
· mühazirənin mövzusu, planı, başlıqlar, alimlərin adı, soyadı və ata adı habelə, ədəbiyyatlara istinadlar müəllim tərəfindən müəyyən edilmiş formada tələbələrin nəzərinə çatdırılır (lövhədə yazılır, plakatlarda qeyd olunur və s.). Düsturlar bütövlükdə kurs üzrə deyil, fənnin fəsilləri üzrə nömrələnməlidir.
· sillabusda nəzərdə tutulmuş əyani vəsaitlər və təlim texniki vasitələrdən
səmərəli istifadə olunmalı və mümkün olduğu qədər paylanılan materiallardan istifadə olunmalıdır;
· müəllimlərə mühazirəni oxuduğu zaman konspektlərdən istifadə etməyə icazə verilir.

7. MD-NİN APARILMASININ QEYDİYYATI.

7.1.         MD-lərin aparılmasının qeydiyyatı, mühazirənin başa çatmasından dərhal sonra 
            qrup nümayəndəsi tərəfindən mühazirə deyən şəxsə təhvil verilən  "Qrupun tədris işlərinin və dərsə davamiyyətinin qeydiyyatı Jurnalı"na  mühazirə deyən şəxs tərəfindən qeydlərin daxil edilməsi  yolu ilə həyata keçirilir.  Mühazirə deyən şəxs tərəfindən tələbələrin mühazirə dərslərinə davamiyyətinin yoxlanması və qeydə alınması mütəmadi qaydada həyata keçirilir.  Dərslərə davamiyyəti pis olan tələbələr barədə məlumat mühazirə deyən şəxs tərəfindən dekanlığa məlumat verilir.
7.2.         Elektron Akademiyada MD-lərin aparılmasının qeydiyyatı, tələbələrin mühazirə   
         dərslərinə davamiyyətinin yoxlanması və qeydə alınması “Elektron jurnal”  
         bölməsində yerinə yetirilir. 
         Mühazirə dərsində dərsin tarixi və mövzuları avtomatik olaraq müəyyən olunur.


8.       PROSESİN ÖLÇÜLƏRİ VƏ MEYARLARI.

Müəllimlərin apardığı mühazirə və məşğələ dərslərinin keyfiyyəti aşağıdakı meyarların hər birini 5 ballıq sistemə uyğun olaraq qiymətləndirib çıxarılan yekun bala görə müəyyən edilə bilər:
· Dərsin məzmununun təsdiq edilmiş proqrama uyğunluğu;
· Materialın izah olunma keyfiyyəti;
· Əyani tədris vasitələrindən istifadə (slayd, prezentasiya, plakatlar və s.);
· Tədris texniki vasitələrdən istifadə;
· Davamiyyət;
· Seminar dərslərində tələbələrin aldığı qiymətlər;
· Tələbələr arasında mühazirə dərslərinin keçirilməsinə dair sorğular;
· Proqramın tam əhatə olunması;
· Paylanan materialların məzmunu.

9.           RESURSLAR
9.1      Bu sənədləşdirilmiş prosedurun tələblərini yerinə yetirmək üçün Akademiyanın    rektoru aşağıdakı zəruri resursları ayırır:
· normativ sənədlər;
· ixtisaslı kadrlar;
· binalar, avadanlıqlar, materiallar;
· maddi resurslar.

